Undervisningsmiljøvurdering Esajasskolen

**En undervisningsmiljøvurdering (UMV) viser, hvordan elevernes undervisningsmiljø er på Esajasskolen og hvordan vi vil arbejde med at forbedre undervisningsmiljøet.**

Den består af 4 faser:

1. Kortlægning af undervisningsmiljøet
2. Beskrivelse og vurdering af resultaterne fra kortlægningen
3. En handlingsplan til forbedring af undervisningsmiljøet
4. Retningslinjer for opfølgning på handlingsplanen

Fase 1: Kortlægning af undervisningsmiljøet

**Sådan har vi kortlagt elevernes undervisningsmiljø:**

For at kortlægge alle elever fra 0.-9. klasses oplevelser af Esajasskolens fysiske, psykiske og æstetiske undervisningsmiljø, har skolens (daværende) praktikant og vikar, Karen Berg Thøgersen, faciliteret kvalitative interviews og refleksion i plenum af 40-50 min varighed i hver klasse på 0.-9. klassetrin. Derudover blev tre elever fra skolens elevråd udnævnt som undervisningsmiljørepræsentanter (UMVR). De har haft til opgave at vurdere forskellige fællesarealer ud fra kriterier som bl.a. lys, lyd/støj, udsmykning, etc.

Som supplement til ovennævnte, blev det besluttet at oprette en fysisk postkasse for at give eleverne mulighed for at give deres mening til kende anonymt og skriftligt.

Fase 2: Beskrivelse og vurdering af resultaterne fra kortlægningen

**Sådan vurderede vi kortlægningen resultater:**

Skolens undervisningsmiljøudvalg bestående af Karen Berg Thøgersen, arbejdsmiljørepræsentant Anne Kirstine Holmgaard og de tre undervisningsmiljørepræsentanter deltog på et møde, hvor kortlægningens resultater blev gennemgået mhp. at udtænke innovative og bæredygtige løsninger på de kortlagte udfordringer på Esajasskolen. Vi vurderede kortlægningens resultater ud fra et ønske om at ramme bredest muligt og imødekomme flest elevers ønsker og behov. Mødet blev starten på en længere kreativ proces, hvor elever og personale i fællesskab, fremover vil investere og engagere sig i skolens undervisningsmiljø på flere områder. *Se handleplan.*

**Det overordnede resultat:**

De overordnede resultater blev samlet i en skolerapport. Denne skolerapport er blevet delt blandt ledelse og klasselærere, mhp. at give voksne indsigt i de udfordringer, som undersøgelsen har kortlagt.

**Vi kan konstatere følgende positive og negative sider ved elevernes undervisningsmiljø:**

|  |  |
| --- | --- |
| Her gør vi det godt: | Her oplever vi udfordringer: |
| Venskabsklasser fungerer som et godt socialt initiativ til at lære andre årgange at kende. Mange elever på Esajasskolen ser det som en positiv ting, at “alle kender alle”. | 12 ud af 12 klasser oplever, at toiletforholdene oftest er dårlige, hvilket har en negativ betydning for mange elevers oplevelser af at benytte skolens toiletter. |
| Esajasskolen er et godt sted at lære - størstedelen af eleverne giver udtryk for, at lærerne er gode til at hjælpe og vejlede i undervisningen. | 5 ud af 12 klasser oplever skolens udsmykning (brug af kunst, plakater, farver, etc.) som mangelfuld, grim eller kedelig. |
| 8 ud af 12 klasser giver udtryk for, at rengøringen generelt på skolen for det meste er tilfredsstillende. Skraldedage og duksearbejdet er med til at forbedre rengøringsforholdene på skolen. | 4 ud af 4 klasser i udskolingen giver udtryk for at de mangler et opholdssted i frikvarterne.  |
| Størstedelen af eleverne giver udtryk for, at de føler sig trygge i løbet af en skoledag, og oplever Esajasskolen som et rart sted at være. | 4 ud af 4 klasser i udskolingen giver udtryk for, at de mangler rolige arbejdssteder til gruppearbejde. |
|  | 5 ud af 12 klasser giver udtryk for, at de savner bedre komfort i løbet af skoledagen. |
|  | 9 ud af 12 klasser oplever, at deres klasselokaler er alt for varme i sommerhalvåret. Mange bliver dårlige, døsige og/eller ukoncentrerede af varmen. |

Fase 3: Handlingsplan til forbedring af undervisningsmiljøet

Sådan lavede vi handlingsplanen:

Til første fase i idégenereringen blev skolens undervisningsmiljørepræsentanter (UVMR) inddraget mhp. at høre, hvordan de mener, at vi i fællesskab løser de kortlagte udfordringer bedst.

Fra UVMR’s side var der et ønske om at involvere eleverne til forbedring af skolens toiletforhold, og derfor foreslog de at lade indsatsen være styret af elevrådet. Argumentet for dette er, at de mener, at det har større pondus og gennemslagskraft, hvis opsangen kommer fra eleverne selv og ikke fra de voksne - som de oftest gør.

Skoleleder Mark Lindberg-Christensen vil også løbende tage emnet op til fællessamling.

**Handleplan 2023/2024**

|  |  |  |  |
| --- | --- | --- | --- |
| **Udfordring** | **Indsats** | **Ønsket mål for indsatsen** | **Tidsplan skoleår 2023/24** |
| Dårlige toiletforhold | Elevoplæg i alle klasser og til fællessamling af to/flere UMVR fra elevrådet | Bedre, renere og tryggere toiletforhold for alle i 0.-9. kl | Okt. 23 og igen i februar 2024. |
|  | Info på lærerrådsmøde | Periode med fokus i uge 10 og 11 2024. KBT og MLC beder lærere om at støtte op om budskabet. Elevråd på samling.Ole har repareret alt og vasker gulv hver middagspause i SFO-toiletter. | Nov-marts |
|  | MLC står for pædagogisk tiltag på området og er koordinator for indsatsen sammen med KBT. | Som ovenfor | Nov-marts |
| Udsmykning toiletter | Wallstickers og sjove memes hænges op. Derudover dekoreres toiletterne med kunstige planter og blomster. KBT er ansvarlig. | Pænere toiletter giver en rarere toiletoplevelse.  | Jan-feb |
| Konflikter mellem store/små elever | Dialog i klassens time | Indskolingselever respekterer de stores grænser/nej | Nov/dec |
|  | Dialog i klassens time | Større elever bevidste om indvirkning på mindre elever. | Nov/dec |
| Skolens udsmykning | Fokus hos billedkustlærere | Hurtig omsætning af elevers kunst. Flere kreative udstillinger i aulaen og andre steder på skolen.  | Nov 23 og løbende derfra |
| Store gang udsmykning | Elevråd høres om fast udsmykning kontra elevprodukter | Prioritering af udsmykning af gangarealet er ønsket for at skabe flere farver på gangen.  | Dec |
| Uro i vikartimer | Dialog i klasserne om Indstillingen til vikarerne: Egetansvar for ro i vikartimer.  | Almendannelse. Mere ro, så koncentrationsniveauet øges.  | Nov/dec |
|  |  | KBT går videre med ideer til lærerrådsmøde og fremtidig planlægning af udsmykning.  | Skoleår 2024/25 |
|  | NM deler dokument ”Rutiner og ro” med alle ansatte inkl. vikarer. | Bedre kendskab til klassens rutiner og aftaler.  | Marts |
| Atriumgården renoveres og optimeres | Tilføjelse af udesofaområde, planter, læseområder, flere siddepladser til gruppearbejde. Flere farver og kreativ udsmykning.  | Bedre gruppearbejdspladser. Fede faciliteter til sociale ophold udendørs. Mulighed for at hænge ud i frikvartererne. KBT er ansvarlig. | Februar-april |
| Mangler plads til gruppearbejde | Flere arbejdssteder indendørs tilgruppearbejde | Flere tider tilgængelige til gruppearbejde på bibliotek.  | Skoleår 2024/25  |
| Koldt/beskidt gulv i Aula til samling | Købe hynder i flere farver til aula og egen stol. Forsøgsordning med to klasser (5 og 6.kl), derefter vurderes det om alle klasser fremover skal tildeles ’personlige’ hynder.  | Bedre komfort under samling og i undervisningen. Ejerskab over sin egen hynde kan medvirke, at eleverne passer bedre på den. KBT står for indkøb og udlevering til elever. | Feb. |
| Bedre oplæring til vikarer | Nyt obligatorisk og struktureret introduktionsforløb i starten af skoleåret for alle nye vikarer. | Introdagen skal sikre, at alle vikarer oplæres ud fra samme grundlag og med afsæt i skolens kerneværdier.  | Skoleår 2024-25 |
|  | Flere støttetimer med vikarer hos udannede lærere | Mere støtte og oplæring til vikarer. Inddragelse af medarbejdere, så vikararbejdet bliver en opgave hele skolen løser i fællesskab. | Skoleår 2024/25 |
|  | Forbedret indstilling hos vikarer til at hjælpe i undervisning. | Opstramning hos vikarer. Realistisk forventning til indhold af vikartimer hos eleverne. | Skoleår 2024-25 |
| Nedslidte stole/borde i klasserne  | Nyt inventar indkøbes i 2024 svarende til to klasser. Herefter er der planlagt indkøb af nyt inventar for to klasser hvert år de næste seks år.  | Forbedret komfort i undervisningen for alle elever i alle 12 klasser.  | Skoleår 2024-2030 |

Skoleleder Mark Lindberg-Christensen informerede i januar i 2024 om resultaterne af UMV på fællessamling for eleverne.

Karen Berg Thøgersen informerede ligeledes elevrådet om, hvilke emner skolen handler på i januar 2024.

Fase 4: Retningslinjer for opfølgning på handleplanen

**Sådan har vi udarbejdet retningslinjer for opfølgning på handlingsplanen**

Karen Berg Thøgersen har udtrukket de væsentligste elementer fra rapporten og fremlagt dette på ledermøde 6/11-2023 for skolens ledere. Her blev indhold besluttet og ansvarlige fordelt, så de første elementer kunne iværksættes.

Desuden blev forældrerådet inddraget på samarbejdsmøde 2/11-2023 om forbedringsforslag til toiletforholdene og lærerne informeret på lærerrådsmøde om fokus på toiletforhold. Forældrerådet støtter op om kampagne for bedre toiletforhold og hygiejne.

Gennemgang af handleplanen, tjek af tingene bliver sat i værk/er udført bliver fulgt op på løbende af Karen Berg Thøgersen og skoleleder Mark Lindberg-Christensen.

Der foretages en kontrol med opfølgning på handleplanen ved ugentlige koordineringsmøder, hvor pedel Ole Olsen, forretningsfører Elena Guaita, administrativ medarbejder Karen Berg Thøgersen, SFO-leder Jeanette Windfeld, pædagogisk leder Natasja Eva Michael og skoleleder Mark Lindberg-Christensen deltager.